Frederik Christian II av Slesvig-Holsten-Sønderborg-Augustenborg

Frederik Christian av Slesvig-Holsten-Sønderborg-Augustenborg (Fredrik Kristian; født 28. september 1765 på Augustenborg slott, død 14. juni 1814 samme stedFrederik Christian, hertug af Augustenborg fra Dansk biografisk leksikon) var en dansk hertug, kulturpersonlighet og den ledende skikkelsen i hertugslekten i sin samtid. Han var sønn av Frederik Christian I av Slesvig-Holsten-Sønderborg-Augustenborg og hans ektefelle Charlotte Amalie Vilhelmine av Slesvig-Holsten-Sønderborg-Pløn og 
bror av Christian August. 

 Biografi 
Frederik Christian var velutdannet, opptatt av kultur og begeistret for opplysningstidens ideer. Han korresponderte med Friedrich Schiller og andre europeiske personligheter. Augustenborg slott med sitt lille hoff var et kulturelt og politisk sentrum i mange år av Frederik Christians periode som hertug. I årene 1803-10, var han sjef for Det Kongelige Bibliotek.

27. mai 1786 giftet han seg med Louise Augusta, datter av dronning Caroline Mathilde og sannsynligvis Johann Friedrich Struensee og dermed halvsøster av Frederik VI.Louise Augusta fra Dansk Kvindebiografisk Leksikon Ekteskapet var arrangert av politiske grunner for å sikre at Holsten fortsatt skulle tilhøre det danske monarkiet dersom mannslinjen i det danske kongehuset døde ut.Frederik Christian, 1765-1814, hertug af Augustenborg Fra Grænseforeningen Frederik Christian fikk fra samme tid sete i regjeringen hvor han gjorde en stor innsats for undervisningsspørsmål.Frederik Christian 2 fra Store norske leksikon Han støttet tanken om et eget universitet i Norge.Collet, John Peter: Universitetet i Oslo, 1811—1870, Universitetet i nasjonen, Unipub, 2011

Frederik Christians bror Christian August var blitt valgt til svensk tronfølger i 1809.Christian August fra Store norske leksikon Han døde imidlertid allerede året etter og det svenske monarkiet var uten tronfølger igjen ettersom  Karl II var 61 år og barnløs. Det fantes flere kandidater; Christian Augusts eldre bror Frederik Christian og Gustav IV Adolfs sønn prins Gustaf. Også kong Frederik VI hadde ambisjoner om å bli konge av Sverige i et forsøk på å gjenskape et forenet Skandinavia. På Riksdagen i Ørebro sommeren 1810 ble det nærmest avgjort at man skulle tilby Frederik Christian å bli tronfølger inntil alt ble snudd på hodet og Jean Baptiste Bernadotte ble valgt.Maktbalans och kontroll
Frederik Christian hadde hatt et godt forhold til svogeren Frederik VI. Dette endret seg radikalt etter dette og Frederik Christian trakk seg fra sine embeder. Forholdet til ektefellen ble også dårlig fordi Louise Augusta aktivt stilte seg på halvbrorens side og nærmest fungerte som hans spion.

 Barn 
I ekteskapet med  Louise Augusta fikk han barna Caroline Amalie, som ble gift med kong Christian VIII, Christian August av Augustenborg og Frederik av Nør.

 Utmerkelser 
Frederik Christian ble tildelt Elefantordenen 4. september 1782.Johann Heinrich Friedrich Berlien: Der Elephanten-Orden und seine Ritter, side 112

 Referanser 

 Litteratur 


 Eksterne lenker 


Kategori:Adelige dansker
Kategori:Danske bibliotekarer
Kategori:Hertuger av Slesvig-Holsten-Sønderborg-Augustenborg
Kategori:Riddere av Elefantordenen
Kategori:Personer fra Augustenborg